Grappige wending toe vrou sukkel met parallelparkeringSkermgreep uit die video ŉ Video van ŉ vrou wat met parallelparkering sukkel word wyd versprei ná dit op TikTok gedeel is. Die beeldmateriaal, wat kykers lekker laat lag, wys hoe ŉ vrou sukkel om haar motor tussen twee ander motors te parkeer. Sy probeer verskeie kere en kom nie reg om haar motor in die spasie te parkeer nie. ŉ Ander vrou, wat met haar hond gaan stap het, sien hoe die vrou sukkel en tel vinnig haar troeteldier op om hom te beskerm. Die motoris klim in ŉ stadium selfs uit haar motor en meet die spasie wat sy het – maar dit help nie, want sy sukkel steeds om die motor te parkeer. Nóg ŉ vrou daag dan op en help haar om te parkeer. Die twee vroue omhels mekaar sommer ná die sukses, maar dis waar die video ŉ grappige wending aanneem. Die video is oorspronklik deur die gebruiker @richilbeata op TikTok gedeel. Dit is reeds meer as 11 miljoen keer gekyk ná dit gister op Twitter gedeel is.